[{"text_idx": "#000007", "text": "Yn India, mae ail don o\u2019r coronafeirws yn cael effaith ddinistriol. Mae\u2019r system iechyd yn gwegian, yr ysbytai yn orlawn, ac ocsigen yn brin."}, {"text_idx": "#000009", "text": "Wrth i India ymladd yn erbyn y coronafeirws, mae elusennau\u2019r DEC yn ceisio lleihau effaith yr argyfwng iechyd a dyngarol sy\u2019n mynd o ddrwg i waeth yno."}, {"text_idx": "#000010", "text": "Yn o\u0302l Prif Weithredwr Oxfam India, Amitabh Behar, mae pobl ar hyd a lled y wlad sydd \u2018wedi ein huno mewn disgwyliad ofnus\u2019."}, {"text_idx": "#000012", "text": "Dywedodd Behar: \u2018Mae pobl yn marw\u2019n llythrennol ar y strydoedd neu mewn meysydd parcio neu yn eu cartrefi. Nid oes yr un enaid yn India nad yw\u2019n gwybod am ffrindiau neu deulu neu gydweithwyr sydd wedi cael Covid. Rydyn ni\u2019n wlad sydd wedi ein huno mewn disgwyliad ofnus. Mae\u2019r sefyllfa hon mor ddrwg; prin y gallwn fod wedi dychmygu\u2019r fath beth."}, {"text_idx": "#000013", "text": "\u2018Rydyn ni\u2019n byw mewn trychineb ddyngarol nawr sydd ym mhobman, yn ein dinasoedd ac yn ein pentrefi. Mae India angen help y byd nawr.\u2019"}, {"text_idx": "#000014", "text": "Mae elusennau sy\u2019n aelodau o\u2019r DEC yn paratoi i bwyso a mesur eu hymateb yn India unwaith y bydd cyllid ychwanegol yn dod ar gael. Bydd elusennau sy\u2019n aelodau o\u2019r DEC yn:"}, {"text_idx": "#000015", "text": "Cynorthwyo system iechyd India trwy roi peiriannau anadlu a chrynodyddion ocsigen i lywodraeth India; sefydlu ysbytai/cyfleusterau gofal dros dro; a chynorthwyo a\u0302 chymorth logistaidd.\nCynyddu mesurau ataliol i arafu lledaeniad Covid-19 ymhlith y cymunedau mwyaf agored i niwed drwy osod mannau golchi dwylo ychwanegol a dosbarthu pecynnau hylendid.\nRhoi cymorth ychwanegol i\u2019r aelwydydd tlotaf a mwyaf agored i niwed trwy ddosbarthu bwyd a phecynnau gofal i bobl sy\u2019n ynysu; darparu arian a thalebau; cynnig allgymorth cymunedol i bobl hy\u0302n sydd wedi\u2019u hynysu \u2013 gan gynnwys helpu gyda chludiant i driniaeth a/neu brofion a chymorth a\u0302 chostau brechu; a rhoi cymorth iechyd meddwl. Maen nhw hefyd yn rhedeg llinellau ffo\u0302n i ymdrin a\u0302 chamwybodaeth trwy ddarparu\u2019r wybodaeth ddiweddaraf am y gwelyau ysbyty, silindrau ocsigen a brechlynnau Covid sydd ar gael."}]